**החפץ חיים**

**עמוד: 208**

**נושא: המצב בזמן הגאולה**

**מסר מרכזי: בימות המשיח תהיינה קבוצות מנוגדות, שבשל שתיהן יגיע המשיח. צדיקים עם זכות עצומה כמתואר בתורה, ורשעות שעל משיח לעצור. מאופיינת במשנה בסוף סוטה.**

**רווחים משניים:**מורכבות. גאוות יחידה.

הקדמה:

דיון קצר: איך יראה עם ישראל בזמן הגאולה?

הדגמת הדילמה: סיפור על אשכול.

**הפסוק המפורסם ביותר שלו שבו ערבב יידיש בעברית נותר עד היום בצורתו המקורית, כי לא ניתן לתרגמו: “שמשון דער נעבעכדיקר” שמשמעותו המילונית היא “שמשון המסכן”. את הביטוי הזה המציא אשכול כשהוטל על עזר ויצמן לצאת לוושינגטון ולשכנע את הממשל לספק לישראל מטוסי פאנטום. עזר שאל: כיצד אציג את ענייננו? שישראל חזקה (ולכן ראויה להיות בת ברית של ארצות הברית) או ישראל חלשה ולכן זקוקה לפנטומים.**
**על כך השיב לו אשכול בפסוק שלמעלה. נעבעך ביידיש זה מסכן, עלוב, ביש מזל. אך בקריצת עין משמעות המילה מישהו שעושה עצמו ככזה ואת הצרוף הזה ביקש אשכול להעביר.**

הדילמה הייתה: האם להציג אותנו לאמריקאים כחזקים ( ואז חשש ויצמן שיאמרו: אם כן למה לכם עזרה מאיתנו? ) או כחלשים (והחשש הוא שלא רוצים לחבור לחלשים).

הערה : בפועל אירעה בינתיים מלחמת ששת הימים… ויצמן פתר את הבעיה בספרו על אורי ירום, שהבחין בטוסו מעל הים שחסר לו דלק. הוא נחת על נושאת מטוסים של הצי הששי. התאספו סביבו כמובן חיילים אמריקאים המומים והוא אמר להם: ‘סליחה , חשבתי שזו נושא מטוסים שלנו’… (‘השמים הם הגבול’).

אף בענייננו: אם ישראל  מקיימים מצוות , משיח למה נצרך? ואם לא, לא מגיע להם… בתום הדיון נדגים את שתי הבחינות, בסתירה עליה מצביע החפץ חיים.

הערה: לרב קוק כיוון קצת אחר ולפיו **כל**סממני הגאולה במשנה בסוטה הם **גם**טובים. פירוט בהצעת ההערכה החלופית ‘סימני גאולה’.

|  |  |
| --- | --- |
| נצבים | משנה סוטה |
| **א** וְהָיָה כִי-יָבֹאוּ עָלֶיךָ כָּל-הַדְּבָרִים הָאֵלֶּה, הַבְּרָכָה וְהַקְּלָלָה, אֲשֶׁר נָתַתִּי, לְפָנֶיךָ; וַהֲשֵׁבֹתָ, אֶל-לְבָבֶךָ, בְּכָל-הַגּוֹיִם, אֲשֶׁר הִדִּיחֲךָ יְהוָה אֱלֹהֶיךָ שָׁמָּה. **ב** וְשַׁבְתָּ עַד-יְהוָה אֱלֹהֶיךָ, וְשָׁמַעְתָּ בְקֹלוֹ, כְּכֹל אֲשֶׁר-אָנֹכִי מְצַוְּךָ, הַיּוֹם:  אַתָּה וּבָנֶיךָ, בְּכָל-לְבָבְךָ וּבְכָל-נַפְשֶׁךָ.  **ג** וְשָׁב יְהוָה אֱלֹהֶיךָ אֶת-שְׁבוּתְךָ, וְרִחֲמֶךָ; וְשָׁב, וְקִבֶּצְךָ מִכָּל-הָעַמִּים, אֲשֶׁר הֱפִיצְךָ יְהוָה אֱלֹהֶיךָ, שָׁמָּה.  **ד** אִם-יִהְיֶה נִדַּחֲךָ, בִּקְצֵה הַשָּׁמָיִם–מִשָּׁם, יְקַבֶּצְךָ יְהוָה אֱלֹהֶיךָ, וּמִשָּׁם, יִקָּחֶךָ.  **ה** וֶהֱבִיאֲךָ יְהוָה אֱלֹהֶיךָ, אֶל-הָאָרֶץ אֲשֶׁר-יָרְשׁוּ אֲבֹתֶיךָ–וִירִשְׁתָּהּ; וְהֵיטִבְךָ וְהִרְבְּךָ, מֵאֲבֹתֶיךָ.  **ו** וּמָל יְהוָה אֱלֹהֶיךָ אֶת-לְבָבְךָ, וְאֶת-לְבַב זַרְעֶךָ:  לְאַהֲבָה אֶת-יְהוָה אֱלֹהֶיךָ, בְּכָל-לְבָבְךָ וּבְכָל-נַפְשְׁךָ–לְמַעַן חַיֶּיךָ.  **ז** וְנָתַן יְהוָה אֱלֹהֶיךָ, אֵת כָּל-הָאָלוֹת הָאֵלֶּה, עַל-אֹיְבֶיךָ וְעַל-שֹׂנְאֶיךָ, אֲשֶׁר רְדָפוּךָ.  **ח** וְאַתָּה תָשׁוּב, וְשָׁמַעְתָּ בְּקוֹל יְהוָה; וְעָשִׂיתָ, אֶת-כָּל-מִצְו‍ֹתָיו, אֲשֶׁר אָנֹכִי מְצַוְּךָ, הַיּוֹם.  **ט** וְהוֹתִירְךָ יְהוָה אֱלֹהֶיךָ בְּכֹל מַעֲשֵׂה יָדֶךָ, בִּפְרִי בִטְנְךָ וּבִפְרִי בְהֶמְתְּךָ וּבִפְרִי אַדְמָתְךָ–לְטֹבָה:  כִּי יָשׁוּב יְהוָה, לָשׂוּשׂ עָלֶיךָ לְטוֹב, כַּאֲשֶׁר-שָׂשׂ, עַל-אֲבֹתֶיךָ.  **י** כִּי תִשְׁמַע, בְּקוֹל יְהוָה אֱלֹהֶיךָ, לִשְׁמֹר מִצְו‍ֹתָיו וְחֻקֹּתָיו, הַכְּתוּבָה בְּסֵפֶר הַתּוֹרָה הַזֶּה:  כִּי תָשׁוּב אֶל-יְהוָה אֱלֹהֶיךָ, בְּכָל-לְבָבְךָ וּבְכָל-נַפְשֶׁךָ. | בְּעִקְּבוֹת מְשִׁיחָאחֻצְפָּא יִסְגֵּא, וְיֹקֶר יַאֲמִיר. ַגֶּפֶן תִּתֵּן פִּרְיָהּ וְהַיַּיִן בְּיֹקֶר וְהַמַּלְכוּת תֵּהָפֵךְ לְמִינוּת, וְאֵין תּוֹכֵחָה, בֵּית וַעַד יִהְיֶה לִזְנוּת, וְהַגָּלִיל יֶחֱרַב, וְהַגַּבְלָן יִשּׁוֹם, וְאַנְשֵׁי הַגְּבוּל יְסוֹבְבוּ מֵעִיר לְעִיר וְלֹא יְחוֹנָּנוּ, וְחָכְמַת סוֹפְרִים תִּסְרַח, וְיִרְאֵי חֵטְא יִמָּאֲסוּ, וְהָאֱמֶת תְּהֵא נֶעְדֶּרֶת. נְעָרִים פְּנֵי זְקֵנִים יַלְבִּינוּ, זְקֵנִים יַעַמְדוּ מִפְּנֵי קְטַנִּים.  בֵּן מְנַבֵּל אָב, בַּת קָמָה בְאִמָּהּ, כַּלָּה בַּחֲמֹתָהּ, אֹיְבֵי אִישׁ אַנְשֵׁי בֵיתוֹ. פְּנֵי הַדּוֹר כִּפְנֵי הַכֶּלֶב, הַבֵּן אֵינוֹ מִתְבַּיֵּשׁ מֵאָבִיו. וְעַל מִי יֵשׁ לָנוּ לְהִשָּׁעֵן, עַל אָבִינוּ שֶׁבַּשָּׁמָיִם. |

ניתן לעבור על הנקודות במשנה בסוטה, ולחפשן במציאות ימינו.

כאן נלמד את דברי החפץ חיים. נדגיש את הנקודות הבאות:

* היום הרבה יותר קשה לשמור מצוות – ולפיכך השכר רב! זכות מספיקה להבאת המשיח. בהקשר זה נכון ליצור גאוות יחידה!
* מצד שני ההדרדרות הרוחנית כה מסיבית, עד שהכרחי שיבוא משיח כדי לעצור זאת, בטרם תהיה בלתי הפיכה.
* לדיון: מה אירע מאז ימי החפץ חיים? האם המגמות ממשיכות.

(בלבול עצום בזכותנו על הארץ, במושג המשפחה, ביחס לתורה, פיתויי מדיה ואינטרנט..).